
PROLOGO 

Prome Minister 




18 di maart Aruba ta conmemora y ceiebra e hecho cu na aña 
1976, Aruba a pasa na pertenece na e paisnan cu tin su propio 
simboionan di identidaa: nos pais a haya su Himno y su Bandera. 

E tempo ey Aruba tabata parti di Antia Hulandes y den curason di 
nos pueblo tabata biba e deseo di ta iiber. E aran politico y estadista di 
e tempo ey, Señor Gilberto François "Betico Croes (d.f.m.), a realisa 
cu un puebio no por ta liber si e no tin su simbolonan di identidad y 
libertad. 

A cuminsa diseña nos bandera, y a invita henter comunidad pa 
entrega pinturanan. A entreaa un total di 693 pintura, di cua mayoria 
muchanan di scol a pinta. Ecreatividadnan aki tabata e base pa 
hunto cu expertonan internacional, produci nos bunita bandera tan 
stima. 

E presentacion di nos bandera 43 aña pasa, tabata un experiencia 
riba su mes pa tur Arubiano di e tempo ey y awe te ainda. Cada 
aña e mesun sentimento di orguyo ta nace den nos tur cu ta stima 
nos pais. 

Nos himno, Aruba Dushi Tera, a bin di un cancion popular cu hopi 
sentimiento patriotico. E cancion a wordo componi na 1952 pa 
Señor Padu Lampe y Señor Rufo Wever y a bira e faborito di e 
comision encarga cu nos himno. Pero pa haci’e di un cancion 
popuiar pa un himno, mester a agrega un tercer couplet cu 
Señor Hubert Lio' Booi (d.f.m.) a compone. 

Mi ta pidi nos pueblo pa hunto nos haci e compromiso cu nos lo 
percura pa e bunita h storia aki no bay perdi. Ban mantene e 
norma y balornan grandi di nos Himno y Bandera. 

Ban sigui aprecia y respeta nos identidad. 


mr. Evelyn WevenCroes 

PROLOGO 

Minister di Finansa, 

Asuntonan Economico y Cultura 



Como Minister di Cultura, formando parti di Gabinete Wever-Croes, ta un 
gran honor pa mi, pa por ofrece pueblo di Aruba e publicacion aki. E ta un 
gesto chikito cu un balor hopi grandi. Mi ta sigur, cu tur hende cu haya un 
ehemplar den nan man, lo sinti nan orguyoso di ta forma parti di nos 
pueblo Arubiano. 

Esaki ta un documentacion historico, cultural y educativo cu cada persona 
lo kier warda manera un tesoro den su cas. E ta un fuente di informacion 
cu cada organisacion of instancia tambe por haci bon uzo di dje. 
Particularmente mi deseo ta cu den nos enseñansa na Aruba, tanto 
docente como alumnonan por haci bon uzo di e informacion riba e 
desaroyo y nificacion di nos simbolonan nacional. 

Ya ta un custumber caba cu tur aña, riba Dia di Himno y Bandera, henter 
puebio di Aruba ta para maske ta un rato keto pa scucha nos himno of 
duna respet na nos bandera. E dia aki ta un dia cu rond Aruba nos por 
mira hopi famia bisti sea cu un 'T-shirt di 18 di maart', of un pechi of un 
sjaal cu e colornan di nos bandera. E expresion cuitural y artistico aki di 
henter pueblo di Aruba, ta un muestra di e orguyo y union cu cada 
persona ta sinti pa nos dushi isla pa medio di nos himno y bandera. Fuera 
di e dos simbolonan nacional ya menciona, nos pais a enrikece tambe cu 
un escudo y nos monedanan. Meta di e pubiicacion aki ta pa duna 
informacion corecto y conscientisa nos pueblo di e balor di nos simbolonan 
nacional y di nos idioma Papiamento. Nos idioma nacional ta parti di nos 
identidad 

y e ta un muestra cu nos pueblo unanimamente a acepta esaki como un 
forma pa uni nos como pueblo, sin importa nacionalidad di un habitante. 

Futuro di Aruba ta depende di educacion y formacion di nos hubentud. 

Ta nos deber di keda informa nos futuro generacion y nos pueblo en 
general riba e batornan di nos patrimonio. Pa e motibo aki Gobierno di 
Aruba, Ministerio di Cuitura y Comision Celebracion Dianan Nacional 
(CCDN) ta presenta e publicacion aki cu hopi amor y cariño, pa den 
futuro cada habitante di e isla aki por sigui carga nos simbofonan 
nacional den nan mente y curason. 


mr. Xiomara J. Ruiz-Maduro 

INTRODUCCION 


Celebracion di nos Dia di 
Himno y Bandera 

SIMBOLONAN Dl UNION, IDENTIDAD Y LIBERTAD 

Den un pais, unda ta reina e deseo ferviente pa sali for di 
e constelacion Antiano y bira un pais autonomo den 
Reino Hulandes, bo mester promove e simbolonan di union, 
identidad y libertad, unda cu cantando bo himno bo ta expresa 
bo amor pa bo pais y hisando bo bandera bo ta inculca 

patriotismo bao di bo pueblo. 

E lucha sagrado 
di un pueblo 

Desde añanan 30 y durante 
varios decada Aruba tabata 
sinti su mes incomodo den un 
structura estatal cu no tabata 
faborece nos pueblo. 

Alabes e trato cu Aruba tabata 
haya no tabata duna espacio 
pa sigui bao di e structura aki. 


Ta p’esey e pueblo na varios 
ocasion a manifesta su deseo 
pa caba cu e dominio aki y 
tabata boga pa Aruba haya un 
status autonomo den Reino 
Huiandes. 

Sinembargo e partidonan politico 
di e temponan ey no tabata uni 
den nan pensamento y accion- 
nan, cual a impedi pa iogra 
concretisa e deseo di puebio. 



Gilberto François "Betico" Croes 


Y a dura hopi aña prome 
cu Aruba a haya un 
politico visionario 
den persona di 
Señor Betico Croes 
kende desde principio 
di su carera politico 
a pone como meta 
pa trece union bao di e 
pueblo Arubano. 

Fakico un 
Himno y BancEera 
pa Aruba? 


Betico Croes, den cuadro di su strategia pa concretisa e deseo di 
nos pueblo pa su libertad, a mira den introduccion di himno y 
bandera instrumentonan ciave pa logra trece union den e pueblo 
Arubano, 

Un union cu a wordo fortifica mediante e pensamento cu tur esunnan 
cu a nace aki y otronan cu a bin Aruba y haci e isla aki nan hogar 
y cu ta stima e isla aki, ta Arubiano. 


Ta den e cuadro aki Betico Croes a scoge e fecha di 18 maart pa 
celebra nos Dia di Himno y Bandera. Cu e escogencia aki nos 
Libertador a mustra su grandesa door di reconoce e otro lidernan 
politico cu den pasado tambe a hiba un lucha pa nos iibertad. 

Y desde e prome celebracion di himno y bandera na 1976 tur aña 
nos pueblo a keda celebra e dia aki, pasobra himno y bandera no 
ta di un partido politico, pero di henter e pueblo Arubano. 

ARUBA DUSHI TERA 


NOS 

HIMNO 


Na aña 1951 Señor Rufo Wever (cf.f.m.) y Señor Padu Lampe a 
sinti e necesidad pa cuminsa conserva y promove locual ta 
considera ritmo y melodianan tipico di Aruba, Hunto nan a dicidi 
di cuminsa graba disco pa lansa ariba mercado Antiano. Den e 
forma aki nan a haci un contribucion grandi pa conserva ritmonan 
manera wals y tumba. 

Na 1952 Señor Padu Lampe y Señor Rufo Wever a tuma e iniciativa 
pa conhuntamente bin cu un composicion cu mester expresa e 
amor di nos pueblo pa Aruba y cu mester lanta sentimentonan 
patriotico cerca puebio di Aruba. Den un dia e cancion a keda 
cla, cual a bira ‘Aruba Dushi Tera’. 


Danki na De Trupialen bao di 
guia di Frére Alexius, e cancion 
a haya popularidad ora a hinc’e 
den repertorio di e grupo. 

Den un corto tempo casi tur 
mucha di scol tabata conoce 
y por a cant'e, te hasta na 
ocasionnan oficial Gobierno 
tabata uz’e. 

E popularidad di e composicion 
a haya su climax ora cu riba 
iniciativa di Frere Alexius, 
Radio Kelkboom a graba y 
lansa un disco di Aruba Dushi 
Tera. 


De Trupialen a cant’e acompaña 
pa Padu Lampe riba piano, 
Poco poco otro instancianan 
priva y oficial a cuminsa uza 
Aruba Dushi Tera na tur ocasion 
na nos isla. 

Den e iuz di e desaroyonan aki 
y teniendo cuenta cu deseo di 
pueblo pa haya mas libertad 
politico, Gobierno di Aruba 
riba proposicion di Consehero 
General, Betico Croes a dicidi 
di duna Aruba, banda di su 
mesun escudo, su propio 
himno y bandera. 

Asina pues, bou guia di Diputado di Cultura Señor Nelson Oduber, 
riba 21 di januari 1976, Gobierno Insular di Aruba a institui e 
Comision di Himno cu a haya e tarea pa conseha Gobierno si 
mester haci ‘Aruba Dushi Tera’ nos himno nacional y si esaki ta 
afirmativo, ki sorto di ritmo e mester ta, tumba of wais. 

E comision tabata consisti di e 
siguiente miembronan: 

Sra. Maybelline Arends-Croes 
Sr. Rufo Odor 

Sr. Juan Chabaya (Padu) Lampe 
Sr. Eddy Bennett 
Sr. Hubert (Lio) Booi 
Sr. Rufo Wever 

y secretario Sr. Juan E. Wever 



COMISION HIMNO 

Hubert Booi 


Rufo Wever Padu Lampe 



ARUBA DUSHI TERA 


Alabes e autornan a propone pa añadi un couplet na e 
composicion origina! y tanto Señor Padu Lampe y Señor Rufo Wever 
como Señor Hubert Booi a entrega un proposicion. Den presencia 
di henter e comision Señor Hubert Booi a combina e dos proposi- 
cionnan den un solo coupiet cu a bira e di tres couplet di nos himno 
nacional. 

E comision a duna su recomendacion na Gobierno Insular y dia 
16 di maart 1976 Eilandsraad di Aruba a aproba ‘Aruba Dushi 
Tera’ como himno oficial di Aruba. 

ARUBA DUSHI TERA 

Aruba patria aprecia 
nos cuna venera 
chikito y simpe! bo por ta 
pero si respeta. 

Refran: 

0, Aruba, dushi tera 
nos baranca tan stima 
nos amor p'abo t'asina grandi 
cu n' tin nada pa kibr’e (bis) 

Bo playanan tan admira 
cu paima tur dorna 
bo escudo y bandera ta 
orguyo di nos tur! 




































NOS 

BANDERA 

Dia 21 di januari 1976 Gobierno di Aruba rtba proposicion di 
Consehero Genera! Betico Croes a nombra un comision cu tabata 
tin como tarea pa organisa un concurso den pueblo pa diseña un 
bandera pa Aruba. 

E Comision di Bandera tabata 
consisti di e siguiente miembronan: 

Sr. Julio Maduro 
Sr. Wouter van Romondt 
Sr. Ronald Donk y 
como secretario Sr. Juan E. Wever 

Un totai di 693 diseño a keda entrega na e comision. 

Un paar di cos a resalta durante di e trabao di e comision. 

• Hopi hende - mayoria mucha di scol - a desea di mira un strea 
di 4 punto. 

• Tambe diferente hende a bin cu diseño cu strepi horizontal of 
vertical den diferente color. 

• E colornan dominante tabata cora, blauw, geel y blanco. 

Cu ayudo di un experto di Hag Research Institute of Boston 
(FRIB) na Merca, a logra un diseño final di e bandera pa Aruba. 

A haci uzo di e colornan y nificacion cu e contribuyentenan a 
describi den nan diseñonan. 

Mescos cu tabata e caso cu e himno di Aruba, riba dia 16 di 
maart 1976 Eilandsraad a aproba e diseño di e bandera oficial 

di Aruba. 

Nificacion di colornan 



di nos bandera 


* E color blauw di e bandera 
denota e lama cu ta rondona nos isla 
y e strea cora ta simbolisa 
e posicion di Aruba den oceano. 



• E strea di 4 punto 

ta representa e cuater direc- 
cionnan di compas for di cual 
direccion hende di diferente 
oais a bin biba na Aruba y a 
oin forma un comunidad cu ta 
biba den harmonia cu otro. 
Tambe e ta simbolisa e 4 
costanan di Aruba cu ta forma 
un barera natural. 

• E strea cora 

ta simbolisa e cariño inmenso 
di cada ciudadano pa su isla. 
E ta indica e color di e industria 
di antaño di Aruba, palo di 
brazil y cocheniiia. Tambe e ta 
rindi homenahe na e sanger 
indjan cu a ser derama den 
Rooi Frances ora di bringa pa 
su iibertad. 

• E rand blanco 

ta refleha e santo sin mancha 
di e playanan extenso cu ta 
rondona e isla. Tambe e ta 
simbolisa e puresa di curason 
di e habitantenan cu ta respeta 
husticia, orden y libertad. 


• E strepinan geel 

ta e color di abundancia. Eta 
e color apropia cu ta denota: 

• e industria kimico y petroiero, 

• industria di oro, 

• guamo, 

• aloe, 

• e industria di butishi y 
artesania indjan di siglo 
pasa, incluyendo e industria 
di sombre. 

Tambe e color geel ta simbolisa 
e palo y matanan di Aruba cu ta 
florece geel, manera: 

• kibrahacha, 

• brazil, 

• boonchi di strena, 

• curahou, 

• tuturutu, 

• aloe 

• y wanglo. 

E strepinan geel ta demostra e 
solidez y largo duracion di tal 
abundancia. 

Dos dia despues di aprobacion di tanto nos himno como nos 
bandera den Eilandsraad, esta 18 di maart 1976, e acto oficiai 
organisa pa Gobierno di Teritorio Insuiar di Aruba a tuma luga den 
Wilhelmina Stadion. Aki a proclama oficialmente nos Himno y Bandera 
den presencia di miles di ciudadano cu a acudi pa demostra 
nan amor patrio y nan aiegria cu Aruba tin awor tambe su propio 
himno y bandera. 


E coro hubenil Tutti Frutti bao direccion di Sra. Maybelline 
ArendS'Croes, acompaña pa e orkesta filharmonico Arubano 
dirigi pa Sr. Joy Kock a percura pa e prome interpretacion oficial 
di nos himno den publico. 



Cu e introduccion di himno y bandera nos Libertador Betico 
Croes a pone un piedra firme pa e fundeshi pa construccion di 
pais Aruba. 


Cu un himno y bandera e pueblo a sinti nan propio identidad 
refleha den e simbolonan di libertad. Esaki ta loke Betico tabata 
kier, un pueblo cu balor propio y cu ta duna honor na nos simbolonan. 

NOS 

ESCUDO 


Den corant di 27 di maart 1953, Gobierno a anuncia un concurso 
pa yega na e escudo di Aruba, Despues Atelier voor Heraldische 
Kunsten di Amsterdam, Hulanda, a haya e tarea pa crea un 
diseño basico pa e escudo. Dia 15 di november 1955, Gobierno 
di Teritorio Insular di Aruba a aproba nos escudo oficialmente. 

Kico un escudo ta nif ica pa un pais? 

Un escudo di un pais ta un 
simbolo di union y identidad di un pueblo. 

Nos escudo ta simbolisa: 



Hoki 2: Sero di Hooiberg 

Esaki ta simbolisa 
nos isla cu a saii for di 
lama. E color berde ta 
color di alegria cu nos 
ta sinti desde nos 
autodeterminacion 
y e liñanan manera 
ola ta simbolisa 
nos lama. 


Hoki 4: E wiel 

ta simbolisa 
un timon cu ta 
duna guia na 
nos industria, 
cu ta e fuente di 
bida mas 
importante di 
nos isia. 


Hoki 1: E mata di aloe 

ta simboio di nos prome 

fuente di 

entrada, 

e industria di aloe. 


Hoki 3: Dunamento 

di man ta simbolisa 
e lasonan di amistad 
entre nos pueblo y 
otro nacion riba 
tereno politico, 
economico y cultural. 

E color cora ta nifica 
nos caracter generoso, 
nos simplesa y balor di 
trabou pa reforsa e 
iasonan aki. 


E cruz memey di e 
escudo ta simboto 
di devocion y fe. 

E leon cora riba e 
escudo ta simbolisa 
forsa y generosidad. 


E ramanan di laurel 

parti abou di e escudo 
ta e simbolo di paz y 
amistad. 











PAPIAMENTO 




Nos idioma materno Papiamento, hunto cu nos himno, bandera y 
escudo ta forma parti di nos identidad. Papiamento ta un idioma 
crioyo. Esaki ta un idioma cu ta nace ora cu dos of mas grupo di 
hende, cu ta papia diferente ienga ta topa cu otro. Nan ta crea un 
idioma nobo pa por comunica cu otro. Si e idioma nobo aki bira 
idioma materno, nos ta yam’e un idioma crioyo. 


Papiamento ta e idioma materno 
na Aruba, Boneiro y Corsou. 

Como Papiamento no tabatin 
un ortografia defini den e prome 
sigio y mey di su existencia, tur 
hende tabata skirbi Papiamento 
manera nan tabata kere cu ta 
bon y no di acuerdo cu un of 
otro regia stipula. 

Dia 5 di mei 1976, Gobierno di 
Teritorio Insular di Aruba riba 
proposicion di Consehero 
General Betico Croes a instala 
un Comision di Ortografia pa 
formula y recomenda un forma 
di skirbi nos idioma Papiamento. 


Dia 13 di september 1976 

e comision a entrega su 
recomendacionnan na Gobierno 
di Aruba. 

Dia 30 di october 1976 

Parlamento di Aruba a aproba 
unanimamente e ortografia 
recomenda pa e comision, 

A scoge pa Aruba tin un 
ortografia etimologico, cual a 
drenta na vigor na aña 1977 
ua medio di e Boletin Oficial 
nsular 1977 nr, 1 (Ab. 1977, nr. 1). 

Presidente di e Comision di 
Ortografia di 1976 tabata 
Jossy Mansur. 

Esaki ta e prome 
ortografia oficial di Aruba. 


Ortografia etimoiogico ta e forma di skirbi un paiabra basa riba e 
origen di e palabra. Na Boneiro y Corsou e ortografia ta esun 
fonologico. 

Dia 21 di mei 2003 

Parlamento di Aruba a 
aproba e Ley di Idioma 
Oficial. Esaki ta encera cu 
pa prome biaha den 
historia di Aruba, 
Papiamento a bira idioma 
oficial, banda di Huiandes. 



Papiamento como materia 
ta sosteni principalmente 
pa e metodo didactico 
‘Cristal’. 



Na augustus 2012 

a introduci e proyecto piloto 
Proyecto Scol Multilingual 
(PSML) na 3 scol basico 
Scol Arubano Multilingual 
(SAM), cu tin Papiamento 
como idioma di instruccion. 


Na augustus 2003 

Papiamento a drenta 
enseñansa secundario 
EPB, MAVO, HAVO klas 
1-2-3, VWO klas 1-2-3 y 
enseñansa avansa 
profesiona! EPI y IPA. 




Desde aña 2008 
Departamento di 
Enseñansa a traha riba e 
condicionnan pa introduci 
Papiamento tambe den 
Enseñansa Basico. 



Durante aña escolar 
2015 - 2016 Papiamento a 
sigui como materia den 
HAVO y VWO klas 4 y 
consecuentemente te final pa 
bira un materia di examen. 

Ma+erial 


Na 2009, pa prome biaha, Departamento di 
Enseñansa Aruba a publica un lista amplio di 
palabra: Vocabulario Ortografico di Papiamento’, 
miho conoci como e ‘Buki Blauw’. Na 2013 a 
publica e di dos edicion. 

E lista aki ta basa riba e ortografia etimologico di 
Papiamento di Aruba. Cu e lista di palabra aki tur 
hende cu kier skirbi nos idioma Papiamento tin un 
instrumento practico disponibel pa por skirbie 
, corectamente. Dia 1 di november 2018 Pariamento 
! . di Aruba a pasa unanimamente e Ley di Ortografia 

w di Papiamento. 

Na 2010 a publica e prome edicion di ‘Manual 
di Gramatica di Papiamento- Morfologia’. 
Morfologia ta e estudio cu ta ocupa su mes cu 
structura, formacion, funcion y nificacion di palabra 
di un lenga, den e caso aki: Papiamento. 

E buki aki ta trata principalmente categoria di 
palabranan di Papiamento. 

Na 2010 tambe a inicia un otro trabao di 
investigacion linguistico y desaroyo di e 
‘Manual di Gramatica di Papiamento - Sintaxis’. 
Sintaxis ta studia con ta ordena, coordina y 
subordina e palabranan y e reiacionnan cu e 
palabranan aki tin den un frase. A publica e 
manua! aki na september 2016. 




Papiamento tin su propio vocabulario, gramatica y ortografia. 
Nos idioma ta rico na proverbio, dicho y expresion. 

NOS 

MONEDA 

Aruba a haya su mesun moneda despues di su Status Aparte na 
1986. E valuta di e moneda ta yama florin. Ta indica esaki cu e 
letranan AWG. E florin ta consisti di 100 cen. E cambio di un 
dollar Mericano ta AWG.1,77. 


E diseño di e placa cu nos tin awo ta di Sr. Evelino Fingal. 

Na momento cu a diseña e placa di Aruba tabata importante pa 
uza simbolo conoci di e isla. P’esey, imagen di bestia di Aruba 
combina cu pintura di Indjan, ta refleha e relacion entre pasado y 
presenfe. 

Riba e placanen di papel a uza 
e siguiente bestianan: 

• E CALCO 

RIBAE 10FLORIN 

• E CASCABEL 

RIBA E 25 FLORIN 

• ESHOCO 

RIBAE50 FLORIN 

• E DORI 

RIBAE 100 FLORIN 

• E MERO 

RIBAE500 FLORIN 

Originalmente 
a introduci 
un biyete di 5 florin, 
pero esaki tabata tin 
un costo halto di 
produccion. 



Pa e motibo aki e cinco florin a bira 
un moneda na 1997, anto den un 
forma inusual, esta e forma cuadra. 
E forma cuadra aki, di e cinco florin, 
tabata facil pa falsifica. Pa e motibo 
aki a trece un cambio na 2005. 


A introduci un cinco florin rondo cu 
ta hopi mas sigur y no ta facil of 
barata pa faisifica. E metal cu a uza 
pa traha e cinco florin tambe a 
cambia y e colo a bira aluminio - 
bruin en bes di e color di piata. 

Na november 2014 a agrega e cara 
di nos Rey Wiilem Alexander na e 
moneda di 5 y 1 florin. 









Ademas tin e siguiente monedanan di 5 cen, 10 cen 
25 cen, 50 cen, 1 florin y 2 florin y mey. 






r>r r.‘ 


i 

Riba 18 di maart 2012, Dia Nacionai di Aruba, e Shoco (Athene 
Cunicularia Arubensis) a keda oficialmente introduci como simbolo 
nacional. Esaki a keda concretisa den un Ordenansa Nacionai di 
17 october 2014, AB 2014 no. 51. 

E shoco untco aki ta simbolisa sabiduria y inteligencia. Athene 
Cuntcularia Arubensis ta un sorto di shoco chikito di 18 pa 25 cm 
largo y por draai su cabes 180 grado. E ta activo durante dia y 
ta come insectonan grandi manera tor y tiracochi. Ademas e ta 
un carnivoro cu ta come tambe entre otro raton, djaca chikito y 
lagadishi. 

E shoco ta uza un buraco chikito den tera pa traha su neishi, 
Hopi biaha e shoco ta para dilanti entrada di su hol riba un sero 
di santo of un rama di palo. 

Shoco ta un especie di parha autoctono, un sorto cu solamente 
ta haya na Aruba. Shoco (Athene Cunicularia Arubensis) ta 
masha popular y ta imprimi riba nos placa di papel di 50 florin. 

“Mi ta pidi nos pueblo pa hunto nos haci e 
compromiso cu nos lo percura pa 
e bunita historia aki no bay perdi, 

Ban mantene e norma y balornan grandi di nos 

Himno y Bandera. 

Ban sigui aprecia y respeta nos 
simbolonan di identidad. 

Ban hisa nos bandera y demostra 
e orguyo di ta Arubano’ : . 


Prome Minister Evelyn Wever-Croes 

